מגדל היהלום

מגדל היהלום (באנגלית: Jewel Tower) ברובע וסטמינסטר שבלונדון הוא אחד משני השרידים שנותרו מארמון וסטמינסטר (השני הוא אולם וסטמינסטר).

המגדל נבנה בשנים 1365-1366 במטרה לשמר את בגדי המלך אדוארד השלישי, ושמו הרשמי היה "ארון הבגדים האישי של המלך" (באנגלית: King's Privy Wardrobe).

המגדל הוא מבנה אבן בן שלוש קומות, שמולו נמצא כיום הפרלמנט של בריטניה. המבנה היה בקצהו הדרומי של הארמון והיה חלק מחומת הארמון, אולם לא היה מקושר ליתר חלקי הארמון. מסיבה זו שרד המבנה את השריפה של 1834 שבה נהרס רוב הארמון. סביב המגדל נותרו שרידים של חפיר הארמון.

כיום מנוהל המבנה על ידי ארגון מורשת אנגליה (English Heritage) ומהווה מוזיאון המציג את ההיסטוריה של הפרלמנט הבריטי.

קישורים חיצוניים

 
 תיאור המבנה באתר Knowledge of London
 תיאור המגדל באתר רשמי של English Heritage

לונדון: ארמונות מלכותיים
וסטמינסטר: מבנים
לונדון: מוזיאונים להיסטוריה
וסטמינסטר: מוזיאונים
לונדון: מבנים רשומים דרגה I